หะรัปปา

หะรัปปา หรือ ฮะรัปปา () หรือที่เอกสารไทยนิยมเรียก ฮารัปปา เป็นแหล่งโบราณคดีในแคว้นปัญจาบ ประเทศปากีสถาน ตั้งอยู่ห่างไป  จากเมืองสหิวาล ชื่อของหะรัปปานำมาใช้เรียกอารยธรรมยุคสัมฤทธิ์ของลุ่มแม่น้ำสินธุที่มีอยู่ในแหล่งนี้ โดยชื่อนี้มาจากชื่อหมู่บ้านซึ่งสร้างขึ้นในยุคสมัยใหม่ ใกล้กับอดีตทางน้ำของแม่น้ำรวีซึ่งปัจจุบันไหลอยู่ห่างออกไป  ทางเหนือ นอกจากนี้ชื่อของหะรัปปายังได้ชื่อมาจากเมืองใหญ่ริมฝั่งซ้ายของแม่น้ำในแคว้นปัญจาบเพ็ชรี สุมิตร. (2520). ประวัติอารยธรรมอินเดีย. กรุงเทพฯ: โรงพิมพ์มหาวิทยาลัยธรรมศาสตร์. น. 37. อารยธรรมหะรัปปามีอาณาเขตกว้างใหญ่ ทางใต้มีไปถึงรัฐคุชราตของอินเดีย และข้ามแคว้นสินธ์และรัฐราชสถาน ไปจนถึงแถบปัญจาบและรัฐหรยาณา นอกจากนี้ยังมีการพบแหล่งโบราณคดีนอกเหนือจากพื้นที่หลักดังกล่าว ซึ่งรวมถึงที่ขุดพบไกลถึงรัฐอุตตรประเทศทางตะวันออก และบนชายฝั่งมากรัน (Makran) ของแคว้นบาลูจิสถานทางตะวันตกGiosan, L., Clift, P. D., Macklin, M. G., Fuller, D. Q., Constantinescu, S., Durcan, J. A., ... & Syvitski, J. P. (2012). Fluvial landscapes of the Harappan civilization. Proceedings of the National Academy of Sciences, 109(26), E1688-E1694.

แหล่งโบราณคดีหะรัปปาประกอบด้วยซากของนครยุคสัมฤทธิ์ซึ่งเป็นนครในกำแพงเมือง ส่วนหนึ่งของอารยธรรมหะรัปปา ที่มีศูนย์กลางอยู่ในแคว้นสินธ์และแคว้นปัญจาบ ต่อมาเป็นส่วนหนึ่งของวัฒนธรรมสุสานเอช เชื่อกันว่านครหะรัปปามีประชากรมากสุดถึง 23,500 คน และมีอาณาเขตกว้างใหญ่ที่สุดถึง  เต็มไปด้วยบ้านเรือนสร้างจากอิฐดินเหนียว ในระหว่างสมัยยุคเติบโตสูงสุดของหะรัปปา (Mature Harappa; 2600 ปีก่อน ค.ศ. – 1900 ปีก่อน ค.ศ.) ถือว่ามีขนาดใหญ่สำหรับสมัยนั้น

ในปี 2005 โครงการก่อสร้างสวนสนุกในบริเวณหะรัปปาซึ่งเป็นที่ถกเถียงอย่างมาก ต้องถูกล้มเลิกลงหลังขณะเตรียมการพื้นที่ก่อสร้างได้มีการขุดพบโบราณวัตถุมากมายตั้งแต่ในระยะแรกของการก่อสร้างTahir, Zulqernain. 26 May 2005. Probe body on Harappa park, Dawn. Retrieved 13 January 2006. 

อ้างอิง

หมวดหมู่:แหล่งโบราณคดีในประเทศปากีสถาน
หมวดหมู่:อารยธรรมลุ่มแม่น้ำสินธุ
หมวดหมู่:แคว้นปัญจาบ